《寄蕙卿》
清代·林寿图

松寥死后发苍浪，相望燕闽又异乡。别我不知谁可友，交君尝谓狷非狂。

东山未必耽丝竹，北斗惟应挹酒浆。海峤年来蹊径杂，留昌诗教辟榛荒。

作者简介：福建闽县人，字颖叔。道光二十五年进士。官至陕西布政使。光绪二年调山西。次年因历年旱荒，协饷解不及额革职。卒年七十七。有集。